ศาสนาฮินดูในประเทศเวียดนาม

ศาสนาฮินดูในประเทศเวียดนาม เป็นศาสนาที่ชาติพันธุ์จามในประเทศเวียดนามให้การนับถือ เรียกว่าจามบาลามอน ถือเป็นชาติพันธุ์ที่ไม่ใช่อินเดียหนึ่งในสองกลุ่มที่ยังนับถือศาสนาฮินดู ทั้งนี้ศาสนาฮินดูไม่ได้เป็นหนึ่งในสิบห้าศาสนาที่ทางการเวียดนามยอมรับ

 ประชากรศาสตร์ 
การสำรวจสำมะโนครัวประชากร พ.ศ. 2552 มีเพียงชาวจามบาลามอนที่อยู่ในการจัดอันดับ มีอยู่ 56,427 คน ในจำนวนนี้อาศัยอยู่ในจังหวัดนิญถ่วน 40,695 คน และอาศัยอยู่ในจังหวัดบิ่ญถ่วน 15,094 คน อย่างไรก็ตามสถานเอกอัครราชทูตสหราชอาณาจักรประมาณการว่ามีชาวฮินดู 1,500 คนในเวียดนาม คาดว่าน่าจะเป็นชาวทมิฬฮินดู

 การแบ่งกลุ่ม 
 ชาวจาม 
ชาวจามในประเทศเวียดนาม (หรือที่เรียกว่าชาวจามตะวันออก) ส่วนใหญ่นับถือศาสนาฮินดู ผิดกับชาวจามในประเทศกัมพูชา (หรือเรียกว่าชาวจามตะวันตก) ส่วนใหญ่นับถือศาสนาอิสลาม ชาวจามที่นับถือศาสนาฮินดูจะถูกเรียกว่าจามบาลามอน นับถือศาสนาพราหมณ์ลัทธิไศวะ จามบาลามอนส่วนใหญ่อยู่ในวรรณะนาควังศีกษัตริยะIndia's interaction with Southeast Asia, Volume 1, Part 3 By Govind Chandra Pande, Project of History of Indian Science, Philosophy, and Culture, Centre for Studies in Civilizations (Delhi, India) p.231,252 มีวรรณะพราหมณ์เป็นส่วนน้อย จังหวัดนิญถ่วนเป็นแหล่งที่มีชาวจามตั้งถิ่นฐานมากที่สุด โดยหมู่บ้านทั้ง 22 หมู่บ้าน มี 15 หมู่บ้านนับถือศาสนาฮินดู มีชาวจามบาลามอนราว 32,000 คน Other place where they are found in hgher numbers is Bình Thuận Province. Champa and the archaeology of Mỹ Sơn (Vietnam) by Andrew Hardy, Mauro Cucarzi, Patrizia Zolese p.105 ปัจจุบันมีเทวสถานของชาวจามฮินดูที่ยังเปิดให้ปฏิบัติศาสนกิจอยู่สี่แห่งในนิญถ่วน ได้แก่ โปอีนูนูการ์ (Po Inu Nugar), โปโรเม (Po Rome), โปกลองกีไร (Po Klaung Girai) และโปดัม (Po Dam)

ชามจามฮินดูมีความเชื่อว่าเมื่อตาย โคนนทิจะพาดวงวิญญาณไปยังดินแดนศักดิ์สิทธิ์ มีเทศกาลกาเต (Kate) เป็นเทศกาลทางศาสนาที่สำคัญ มีการเฉลิมฉลองสามวัน ช่วงต้นเดือนตุลาคม

การสำรวจสำมะโนครัวประชากร พ.ศ. 2552 พบว่ามีชาวจามฮินดูในเวียดนาม 56,427 คน ในจำนวนนี้อาศัยอยู่ในจังหวัดนิญถ่วน 40,695 คน และอาศัยอยู่ในจังหวัดบิ่ญถ่วน 15,094 คนhttp://www.gso.gov.vn/Modules/Doc_Download.aspx?DocID=12724 คิดเป็นประชากรร้อยละ 22 ของจังหวัดนิญถ่วน และร้อยละ 4.8 ของจังหวัดบิ่ญถ่วน สำนักงานประชาธิปไตย, สิทธิมนุษยชน และแรงงานแห่งสหรัฐ (Bureau of Democracy, Human Rights, and Labor) ได้ประมาณการจำนวนชาวจามฮินดูในเวียดนามไว้ราว 70,000 คน

 ชาวอินเดีย 
มีชาวฮินดูเชื้อสายทมิฬอาศัยอยู่ในนครโฮจิมินห์ราว 4,000 คน มีวัดศรีมาริอัมมันโกยิลเป็นศูนย์กลาง ทั้งยังเป็นที่เคารพสักการะของชาวญวนและชาวจีนเพราะเชื่อว่าพระแม่มริอัมมันมีความศักดิ์สิทธิ์ ทั้งนี้มีวัดฮินดูอินเดียในโฮจิมินห์สามแห่ง ได้แก่ วัดศรีเท็นตยุปาณี วัดสุพรหมัณยันสวามี และวัดศรีมาริอัมมัน

 ระเบียงภาพ 

 อ้างอิง 

หมวดหมู่:ศาสนาฮินดูแบ่งตามประเทศ
ฮินดู